kardosdrur/scandi-wiki huggingface dataset:
Olsen-banden på dybt vand

Olsen-banden på dybt vand er en dansk animationsfilm der fik premiere 10. oktober 2013. Den er instrueret af Jørgen Lerdam og skrevet af Tine Krull Petersen. Det er en efterfølger til Olsen-banden på de bonede gulve fra 2010.

Handling 
Danmarks undergrund er næsten tømt for olie. Landets største virksomhed, Hæderkrone A/S har investeret alle sine penge i fremstillingen af en olieoptimeringsmaskine. Egon, Benny og Kjeld øjner muligheden for deres største kup nogensinde, men ølgær, et par krokodiller, en undervandsbåd, to tossede tvillingebrødre og en helt ustyrlig olieboreplatform bringer Olsenbanden på meget dybt vand.

Medvirkende (stemmer) 
 Martin Buch - Egon Olsen
 Nicolaj Kopernikus - Benny Frandsen
 Kurt Ravn - Kjeld Jensen
 Annette Heick - Yvonne Jensen
 Lars Ranthe - Dynamit Harry
 Søren Sætter-Lassen - Bang Johansen
 Michael Carøe - Bang Bang Johnson
 Søs Egelind - Ilza
 Henrik Lykkegaard - Kriminalassistent Jensen
 Jonas Schmidt - Holm

Eksterne henvisninger

Referencer 

På dybt vand
Animationsfilm fra Danmark
Danske film fra 2013
Kjelfossen

Kjelfossen er et vandfald i Gudvangen i Aurland kommune Vestland fylke i Norge. Den ligger i elven Kjelfossgrovi, som er en biflod til Nærøydalselvi, ved enden af Nærøyfjorden. Vandfaldet består af flere fald, og har en total faldhøjde på 705 meter. Højeste lodrette fald er 149 meter. Elven er ikke reguleret til vandkraft. Fossen er også kendt som Store Kjelfossen.

Vandfaldet regnes som et af verdens højeste, men det opgivne totalfald er omstridt. Statistisk sentralbyrå rangerer det som Norges højeste med et fald på 840 meter.

Vandfaldet kan ses fra E16, lige vest for indkørslen til Gudvangatunnelen.

Eksterne kilder og henvisninger 

 World Waterfall database via web.archive.org

Vandfald i Vestland
Aurland
Christoph Schönborn

O.P. Christoph Maria Michael Hugo Damian Peter Adalbert (Graf von) Schönborn (født 22. januar 1945 på Burg Skalka, Litoměřice, Tjekkoslovakiet (nu Tjekkiet)) er en østrigsk kardinal og Ærkebiskop af Wien. 

Schönborn ses som en af favoriterne til at tage over efter Benedikt 16., i hvert fald hvis man skal tro flere internationale netmedier. Hvor han er en af de kardinaler som er nævnt som bud på en ny pave.

Christoph Schönborn er bror til skuespilleren Michael Schönborn.

<center>

Kilder

Eksterne henvisninger 

Teologer fra Østrig
Kardinaler fra Østrig
Personer fra Bøhmen
Grever fra Tyskland
SsangYong Musso

SsangYong Musso var en SUV fra den sydkoreanske bilfabrikant SsangYong.

Bilen blev første gang introduceret i 1993 og var udstyret med benzin- eller dieselmotor fra Mercedes-Benz. Musso var tegnet af Ken Greenly og fik hård kritik for sit udseende.

Musso havde fem siddepladser og var ligesom den mindre SUV SsangYong Korando terrænegnet. De sidste år blev modellen også bygget under navnet SsangYong Musso Sport som pickup med ligeledes fem siddepladser. Sammen med Hyundai Santa Fe hører Musso til de mest elskede SUV'er fra Sydkorea.

Produktionen af Musso indstilledes i 2005. Modellen blev et år senere afløst af SsangYong Actyon.

De tidligere produktionsanlæg til SsangYong Musso såvel som modelrettighederne blev i 2008 opkøbt af det russiske TagAZ, hvor modellen nu bygges under eget varemærke. I Vietnam blev modellen mellem 1999 og 2005 monteret og solgt af Mekong Auto Corporation under navnet SsangYong Musso Libero.

Mercedes-Benz Musso 
Da SsangYong delte teknik med Mercedes-Benz, besluttede man at sælge Musso som Mercedes-Benz på visse markeder. Dette tjente til at indføre SsangYong-mærket på disse markeder uden at skulle opbygge egen infrastruktur (SsangYong'er blev serviceret på Mercedes-Benz-værksteder). Dermed fik Mercedes-Benz en model i SUV-segmentet.

Eksterne henvisninger 

Musso
SUV'er
Baghjulstrukne biler
Biler introduceret i 1993
Biler fra 1990'erne
Biler fra 2000'erne
Hødeshøj

Hødeshøj (Haverslev Sogn) er en gravhøj - også benævnt Høgedys og Højedys. Det er en såkaldt langhøj.

Hødeshøj ligger placeret på matriklen 9c (Bonderup By, Haverslev Sogn, Øster Han Herred, Hjørring Amt) - i dag (2013) er adressen Hødeshøjvej 84, Haverslev, 9690 Fjerritslev.
En gravhøj som denne er lavet i både sten- og bronzealderen. Hødeshøj skulle angiveligt stamme fra broncealderen (500-1800 f.kr).

Ifølge „Fund og Fortidsminder/Kulturarvsstyrelsen” med stednavnene „Højedys” (1878) og „Høgedys” (1939).

Der er offentlig adgang til gravhøjen, selv om den ligger på privat grund.
Fra gravhøjen er der udsigt til mindst 5 kirker - Haverslev Kirke, Skræm Kirke, Bejstrup Kirke, Aggersborg Kirke og Farestrup Kirke.

Berejsning forestået af museum 1878 
Berejser: Petersen,H. 
Nationalmuseet, Danske Afd., Danmarks Oldtid (Sognebeskrivelsen) 
Berejsertekst: 
En anselig Langhøj „Højedys” kaldet uden at der dog er sporet Stene i den der kunde hentyde paa en Dysse, men kun langs dens Fod fremgravet Stene saa store som almindelige Sylstene. Længden 170' V-O. lidt SV. Bredden 63' c 7 M. h. - Foden beskadiget.

Berejsning forestået af museum 1939 
Berejser: Mathiassen,T. 
Nationalmuseet, Danske Afd., Danmarks Oldtid (Sognebeskrivelsen) 
NM "gule fredningslister": 
„Høgedys”, Langhøj, 60 x 20 m., 4 m. hoj; SV-Enden starkt forgravet; 2 storre Huller i Toppen.

Eksterne henvisninger 
 

Gravhøje i Danmark
Stenalder
Bronzealder
Kulturlandskab
Jammerbugt Kommunes geografi
Min søster, vampyren

Min søster, vampyren er en bogserie i 16 bind skrevet af Sienna Mercer.

Serien handler om en pige, der flytter til en by der hedder Franklin Grove, hvor hun møder hendes tvillinge søster, men så finder hun ud af at hendes søster er vampyr. Serien handler om Olivia og Ivys kamp for at blive sammen i en meget separatistisk vampyrverden. og så om teenagelivet, der ikke altid er det letteste.

Første bind i serien Switched blev udgivet i 2007 og senere oversat og udgivet på dansk under titlen Hvem er hvem ?. Der er pr. december 2017 oversat 16 bøger fra serien til dansk.

Eksterne links 
 Omtale af bogserien  på Forlaget Alvilda

Børnebøger
SsangYong Kyron

SsangYong Kyron er en mellemstor SUV fra den sydkoreanske bilfabrikant SsangYong. Bilen er udstyret med en 2,0-liters dieselmotor med dele fra Mercedes-Benz, en effekt på 104 kW (141 hk) og et drejningsmoment på 310 Nm. Bilen var designet af MG-designeren Ken Greenly.

Siden 2007 har Kyron kunnet købes med den robuste XDi270-dieselmotor med en effekt på 121 kW (165 hk) og et drejningsmoment på 340 Nm. Begge motorer, både XDi200 og XDi270, er commonrail-turbodieselmotorer af tredje generation. Indsprøjtningssystemet sørger for effekt og lavt brændstofforbrug samt lavt CO-udslip. Dette tredje generations commonrail-indsprøjtningssystem arbejder med en 32 bit-platform, og ikke på anden generations 16 bit-platform.

Kyron har overgået salgsforventningerne og er blevet en succes i Europa, især Italien. I Kina bygges modellen i modificeret form under navnet Roewe W5.

Eksterne henvisninger 

Kyron
SUV'er
Biler introduceret i 2005
Biler fra 2000'erne
Biler fra 2010'erne
Ølmåafossen

Ølmåafossen er det syvendehøjeste vandfald i Norge og Europa ud fra total faldhøjde, og det næsthøjeste ud fra enkeltfald. Den ligger ved Marstein i Romsdalen i Rauma kommune i Møre og Romsdal fylke i Norge - vest for den højere Mongefossen, men på modsatte side af dalen.

Fossen har relativt lille vandføring, men har en jævn tilstrømning året rundt.

Se også 
 Vandfald i Norge

Eksterne kilder og henvisninger 
 Billede af vandfaldet
 Ølmåafossen på World Waterfall Database 

Vandfald i Møre og Romsdal
Nordisk museologi

Nordisk Museologi er et nordisk tidsskrift, der er et  forum for aktuel og kritisk videnskabelig debat inden for de nordiske museums- og kulturarvsområder og beskæftiger sig med emner og temaer inden for museologi, kunst, natur- og kulturarv. Tidsskriftet, der har eksisteret siden 1993,  udkommer to gange årligt med bidrag fra mange professioner og fagligheder, og har  peer review. Hovedredaktør er Brita Brenna. Tidsskriftet er støttet af   Nordisk samarbeidsnemnd for humanistisk og samfunnsvitenskapelig forskning .

Eksterne kilder og henvisninger

Tidsskriftets hjemmeside

Tidsskrifter
Vytautas Landsbergis

Vytautas Landsbergis (født 18. oktober 1932 i Kaunas) er en litauisk konservativ politiker.

Landsbergis blev dr. phil. i 1994, og er professor emeritus i musik ved Litauens Musikakademi, hvor han blev professor i 1978. Han er også forfatter til 20 bøger om politik og musik, samt en biografi. 

I 1988 var han en af grundlæggerne af den litauiske uafhængighedsbevægelse Sajudis, og var formand for Litauens Øverste Sovjet (parlament) som 11. marts 1990 erklærede Litauen uafhængigt af Sovjetunionen. Landsbergis var leder af den litauiske delegation som forhandlede med Sovjetunionen 1990–91. Han var kritisk overfor at lande som Storbritannien og USA ikke viste nok støtte til genoprettelsen af Litauens frihed efter mere end 40 års sovjetisk okkupation. Han var frem til november 1992 formand for det midlertidige litauiske parlament, Seimas, og dermed fungerende statsleder, men har aldrig vært valgt til landets præsident. I dag er han leder af partiet Fædrelandsunionen, der er Litauens konservative parti. Han er medlem af Europaparlamentet for Fædrelandsunionen.

EU 

I januar 2005 krævede Landsbergis, at EU skulle forbyde alle kommunistiske symboler på Europa-basis. Kommunistiske symboler er i dag forbudt i enkelte land i den tidligere Østblok, som fx Ungarn. I 2000 gik han også ind for, at 23. juni 1941, der er årsdagen for genopprettelsen for den litauiske stat efter at tyskerne kastede de russiske besættelsestropper ud af landet, skulle gøres til nationaldag på linje med uafhængighedsdagene fra 1918 og 1990.

Hæder 
Landsbergis blev tildelt Det Norske Folks Fredspris (1991) og en række litauiske og internationale priser. Fredsprisen gav startkapitalen til Vytautas Landsbergis' Fond. Landsbergis blev i 1998 hædret med storkorset af Den Kongelige Norske Fortjensteorden.

Familie 
Han er gift med Gražina Ručytė-Landsbergienė. De har to døtre og en søn.

Kilder 
 Europarlamentets medlemsinfo side (Prof. Vytautas Landsbergis) 
 VYTAUTAS LANDSBERGIS. Portræt fraNATO.

Eksterne henvisninger 

 Vytautas Landsbergis biografi

Politikere fra Litauen
Faglitterære forfattere fra Litauen
Personer fra Kaunas
Medlemmer af Europa-Parlamentet fra Litauen
Videnskabsfolk fra Litauen
Musikvidenskab
Medlemmer af Seimas
Lykkelig smutning

Lykkelig Smutning er Rasmus Nøhrs andet album fra 2006. Albummet indeholder Nøhrs nok største hit "Sommer i Europa", der lå #1 i fire uger på de danske hitlister. Albummet blev desuden nomineret til "Årets Danske Pop Udgivelse" til Danish Music Awards i 2007, men tabte til Peter Sommers Destruktive vokaler.

I juli 2006 blev albummet certificeret guld. "Sommer i Europa" blev certificeret platin i samme måned.

Spor 
 "Lykkelig Smutning"
 "Sommer i Europa"
 "Trines sang"
 "Ring nu"
 "Rimelig almindelig"
 "Avra for Laura"
 "Caboera"
 "Målløs"
 "Pis a (Plan B)"
 "SU Blues"
 "Ud Af Hullet"
 "Ryger ryger"
 "Én Gang Til..."
 "Når Turene Slutter"

Referencer 

Rasmus Nøhr-album
Album fra 2006
Mærsk E-klasse

Mærsk E-klassen består af otte containerskibe der hver især kan fragte 14.770 20-fods ISO-containere (TEU). Hvert skib i klassen bærer et navn der begynder med "E" og frem til 2012 var skibene i klassen de største containerskibe i verden, og er med sine 397 meters længde og 56 meters bredde de længste skibe i brug i verden i dag. Skibene er ejet af det danske rederi A.P. Møller - Mærsk der har hovedkvarter på Esplanaden i København. Alle skibene er bygget på det nu lukkede Odense Staalskibsværft hvor de havde nybygningsnumrene L203-L210. Efterfølgeren til E-klassen, kaldt Triple E er allerede under konstruktion og er endnu større og er opbygget omkring et brændstoføkonomisk design.

I 2012 havde E-klassen stadig den største fuldt lastede fragtkapacitet, hvor skibene kan fragte op til 11.000 containere. CMA CGM Marco Polo kan medbringe op til 10.000 fuldt lastede containere, men kan, hvis containerne ikke er fuldt lastet, bære op til 16.020 containere.

Skibe i klassen

Referencer

Eksterne links 

 Maerskline.com: Vessels

Skibe fra Danmark
Maersk Line
Kjeragfossen

Kjeragfossen er et vandfald som falder fra Kjerag i Lysefjorden i Forsand kommune i Rogaland fylke i Norge. Det har en total faldhøjde på 715 meter og er det højeste vandfald i Rogaland.

Vandfaldet afvander kun småsøer og damme på toppen af Kjerag, og om sommeren tørrer det ofte ud, eller har så ring vandføring at det blæser bort i vinden før den når ned til fjorden under. Selv om højden er stor gør den ringe vandføring at det ikke blivr regnet som særlig imponerende.

Se også 
 Vandfald i Norge

Eksterne kilder og henvisninger 
 Kjeragfossen på World Waterfall Database 
 Billede af fossen *Billede av fossen 
 Billede av fossen 

Vandfald i Rogaland
Football League Cup finalen 2013

Football League Cup finalen 2013 blev spillet mellem  Bradford City og Swansea City den 24. februar 2013 på  Wembley Stadium, London. Det var finale nummer 53 iFootball League Cup. Turneringen havde deltagelse af 92 hold fraPremier League og Football League.

Kampen

Detaljer

Referencer

Fodbold i 2013
Fodbold i England

de:League Cup 2012/13#Finale
fr:Coupe de la Ligue anglaise de football 2012-2013#Finale
Pierre Fatou

Pierre Joseph Louis Fatou (28. februar 1878 – 10. august 1929) var en fransk matematiker og astronom. Han er kendt for flere bidrag til matematisk analyse. Fatou lemma og Fatoumængden er opkaldt efter ham.

Han var den første til at studere den mængde, som nu kaldes Juliamængden. Den komplimentære mængde kaldes undertiden Fatoumængden. 

Fatou startede på École Normale Supérieure i Paris in 1898 for at studere matematik og blev færdig i 1901, hvorefter han blev udpeget til at være observatør (stagiaire) i Paris Observatorium. Han blev forfremmet til assistent astronom i 1904 og til astronom i 1928 (astronom titulaire). Han arbejdede på observatoriet til sin død i 1929.

Eksterne henvisninger 

Matematikere fra Frankrig
Astronomer fra Frankrig
Franskmænd i 1900-tallet
Clásica de Almería

Clásica de Almería er et spansk endagsløb i landevejscykling som bliver kørt hvert år i februar eller marts. Løbet er blevet afviklet siden 1986 og er af UCI klassificeret med 1.Pro. Løbet er en del af UCI ProSeries.

Vindere

Referencer

Eksterne henvisninger

 
Etableret i 1986
Kvægmyg

Kvægmyg (Simuliidae) eller knot er en slægt i underordenen myg (Nemocera) blandt tovingerne. Kvægmyggen er udbredt over hele verden.

Kvægmyg er små eller meget små myg på to til seks millimeter størrelse med et højt buet rygskjold, en lille bagkrop, korte antenner samt stærke og korte ben. Vingerne er brede i forhold til dyrets lille størrelse, hvilket får dem til at ligne fluer. Hunnerne er gråsorte, mens hannerne er sorte.

Larverne lever i rindende vand, hvor de sidder i grupper med bagenden fastgjort til sten eller planter. Inden forpupningen danner larven en kræmmerhuslignende kokon med åben top, ud af hvilken puppens hoved stikker frem med sine kvastlignende gæller. De optræder i sværme, hovedsagelig i områder med rindende vand. De er berygtede som plagedyr på grund af deres svidende bid (kvægmyg stikker ikke), der ofte fremkalder hævelser. De kan til og med dræbe heste og kvæg, når de er tilstrækkelig mange.

Kilder 
 , forfattet af G.A. Adlerz
 

 
Ugglan
Parasitiske insekter
Bohumila Grögerová

Bohumila Grögerová (født 7. august 1921 i Prag, død 22. august 2014) var en tjekkisk digter, prosaforfatter og oversætter (fra tysk og fransk). Hun er desuden forfatter til radiospil og børnebøger.

Livsforløb 
Bohumila Grögerová blev født i Prag som datter af en tidligere officer i Den Tjekkiske Legion og har boet hele sit liv i byen. Efter at være blevet student fra et pigegymnasium begyndte hun at arbejde for det tjekkoslovakiske militærs forlag Naše vojsko i 1951, indtil hun i 1972 skiftede til Centralkontoret for videnskabelig, teknisk og økonomisk information. Siden 1980 har hun officielt været pensionist, men er fortsat aktiv som forfatter.

Forfatterskab 
Fra 1952 indtil hans død i 2003 samarbejdede Grögerová med forfatteren Josef Hiršal (1920-2003) i et kunstnerisk partnerskab. Deres samlede bibliografi tæller over 180 titler, egne værker såvel som oversættelser. 

Grögerová skrev flere bøger med eksperimenterende poesi. I 2009 blev hun tildelt prisen Magnesia Litera i kategorien poesi.

Bibliografi (i udvalg) 
 Det mærkelige mysterium på posthuset (med Josef Hiršal), 1962
 Hvilke ord fortæller alt (med Josef Hiršal), 1964
 JOB-BOJ (med Josef Hiršal), 1968
 Tre-vejs (med Josef Hiršal), 1991
 År gammel og I-III (med Josef Hiršal), 1993-1994
 Meanders, 1996
 Målet af hængslerne, 1998
 Tiden mellem dengang og nu, 2004
 Scribble hukommelse, 2005

Eksterne henvisninger 
 Portræt af Grögerová på Tjekkisk Litteraturportal  (engelsk)
 Baggrund om Grögerová på Tjekkisk Litteraturportal (engelsk)
 Interview med Bohumila Grögerovou i programmet Ještě jsem tady (tjekkisk)

Novelleforfattere fra Tjekkiet
Digtere fra Tjekkiet
Børnebogsforfattere fra Tjekkiet
Oversættere fra Tjekkiet
Dramatikere fra Tjekkiet
Personer fra Prag
Soltid

Soltid er klokkeslættet regnet efter solens daglige gang. Der findes to typer soltid: sand soltid, der er baseret på solens faktiske gang over himlen, og middelsoltiden, der er baseret på middelsolen.

Noter 

 

Solen
Tid
Kjerag

Kjerag er et bjergplateau på sydsiden af Lysefjorden, Ryfylke i Rogaland fylke i Norge. I den vestlige del af plateauet sidder Kjeragbolten, en 5 m³ stor sten, kilet fast i en kløft i fjeldet 1.000 m over Lysefjorden.

Stedet er et kendt turistmål i regionen. I 2006 havde Kjerag/Øygardstølen 27.375 besøgende. Turstien til Kjerag starter ved Øygardstølen – en restaurant 640 m over Lysebotn. Ved normal gang tager turen omkring to timer hver vej, af en kuperet og stejl vej, én vei. Fra 2008 er der tilbud om guiding ind til Kjerag i sommersæsonen.

Kjeragplateauet er et yndet udspringspunkt for BASE jumping. Flere stunts bliver også udført på eller ved plateauet. I august 2006 gik Christian Schau på slackline 1.000 meter over Lysefjorden. Da stuntet blev udført var det verdens højeste slackline.

I Kjeragfjeldet kan det på et bestemt sted i nærheden af toppen høres skudlignende smæld, samtidig med at en røg står ud fra bjergvæggen – det såkaldte Kjeragsmellet. Efter hvad ældre folk fortæller, viser dette naturfænomen sig særlig i østenvind når vinden har en bestemt styrke. Hvad det kommer af er usikkert, men bygdefolk har fra tidligere tider ment at det er vand som bliver presset ud fra fjeldvæggen. 
En opmålingsingeniør oplevede fænomenet i 1855. Han fortalte: "Jeg hørte først enkelte skrald som efterhånden blev hyppigere og stærkere, derpå hørte jeg en overordentlig bragen og så en lysstråle fare i horisontal retning ud fra klippen indtil omtrent midten af fjorden hvor den opløste sig og forsvandt. Strålen var hvid og stærk. Først var den smal, og så blev den bredere, så smallere igen og derefter bred på ny til den opløste sig ."

Se også 
 Trolltunga
 Preikestolen

Eksterne kilder og henvisninger 

 Visit Lysefjorden 
 Ryfylke.com
 Lysefjordeninfo
 Om Forsand/Kjerag på Wikivoyage (en)

Bjerge i Rogaland
Ryfylke
Caspar Frederik Myhlenphort

Caspar Frederik Myhlenphort (28. april 1659 på gården Lille Fosen (hvor Kristiansund nu ligger) – 4. september 1737 i Trondhjem) var en dansk-norsk officer.

Han var søn af ritmester i Sachsen-Gotha, senere toldforvalter i Nordmøre og Romsdal, Diderik Myhlenphort og Anna Catharina Badenhaupt, stod to år som fyrværker ved det holstenske artilleri, blev 1689 fændrik ved bergenhusiske nationale Infanteriregiment, men kort efter forsat til frikompagniet i Bergen, gjorde – sandsynligvis medens han var i denne stilling – to år fransk krigstjeneste som løjtnant, blev 1694 løjtnant ved Bergenhusiske Regiment, 1698 kaptajn i trondhjemske nationale Infanteriregiment, 1705 sekondmajor, 1709 virkelig major, 1711 karakteret oberstløjtnant ved 1. trondhjemske nationale Infanteriregiment, 1717 virkelig oberstløjtnant og samme år oberst og chef for det nyoprettede 3. trondhjemske nationale Infanteriregiment. Under krigen havde han 1717 kommandoen i Sælbo, høsten 1718 kommanderede han fem kompagnier infanteri i Størdalen, og ved generalløjtnant Armfelts fremrykning mod Trondhjem blev han kommandant på Christianssten med 1000 mands besætning. Myhlenphort blev 1731 brigader, 1733 generalmajor og døde i Throndhjem 4. september 1737.

Myhlenphort skal en tid (1710) have ejet gården Fredø ved Christianssund og arvede 1716 (1715?) efter sin barnløse, ved den tid afdøde broder Diderik sit fødested Lille Fosen; han ejede desuden den mindste af de to Stabben gårde samt gården Rejtgærdet i Opstrinden ved Trondhjem.

Han blev gift 1705 med Margrethe Marie von Hatten (1679-1737), datter af generalmajor Bendix von Hatten. Såvel Myhlenphort som hans hustru blev bisat i et af ham opført gravkapel i Trondhjem Domkirke.

Kilder 

 
 Schøning, Beskrivelse over Trondhjems Domkirke.
 Ny Minerva, 1806, II.

Generalmajorer fra Danmark
Personer i Den Store Nordiske Krig fra Danmark-Norge
Landmænd fra Norge
Nordmænd i 1600-tallet
Nordmænd i 1700-tallet
Artilleriofficerer fra Danmark
Christian Eberhardt Mushardt

Christian Eberhardt Mushardt (død 30. marts 1732) var en dansk officer.
Han var født i Bremen Stift. Fyrværker i København blev han 1698, gjorde i 1701 en kampagne med ved den hollandske armé. Han blev 1704 stykjunker, 1707 stykløjtnant, 1708 og 1709 deltog han med orlov i kampagnerne i Brabant. 1710 blev han fyrværkerkaptajn i Holsten, og da kongen havde lovet ham det første vakante kompagni, fik han 1711 kompagniet på Kronborg. Samme år kom han med til felts og vandt ved sit forhold foran Wismar i den grad kongens nåde, at han i begyndelsen af 1712 fik karakter som oberstløjtnant af infanteriet. Da han samme år igen udmærkede sig foran Stade, blev han karakteret oberst af infanteriet og fik 200 rigsdalers tillæg. I begyndelsen af 1713 kaldtes han over til kongen i Husum, senere ordnede han materiellet, som skulle til Pommern. I 1715 blev han kaldt over til kongen til Stralsunds belejring. I 1717 fik han ordre at gå til Gulland som chef for artilleriet, men blev i stedet sendt til Norge, hvor han blev chef for norske artilleri, som han så kommanderede under resten af krigen. Efter freden ordnede han Norske Artillerikorps og blev i Norge, til han i 1727 forflyttedes til København som chef for Danske Artillerikorps. Han blev 1728 generalmajor og døde 30. marts 1732.

Mushardt var ikke alene en dygtig feltartillerist, men også en kundskabsrig mand, der forstod sig godt på sit våben. Artilleriet besidder endnu et manuskript om artilleriet, om hvilket det antages, at en del er samlet af ham.

Mushardt var to gange gift: 1. gang 1710 med Maria Elisabeth Maul (ca. 1692 - ca. 1720), en datter af
generalmajor Martin Maul og dennes første hustru; 2. gang 1721 med Magdalene Elisabeth Ocksen (1671-1737), en datter af silke- og klædekræmmer Thomas Ocksen og Elisabeth Thofall.

Kilder 

 
 Personalhistorisk Tidsskrift, 2. række, IV, 33.

Generalmajorer fra Danmark
Personer i Den Store Nordiske Krig fra Danmark-Norge
Danskere i 1700-tallet
Artilleriofficerer fra Danmark